Palpimanidae

* Se systematisk inndeling

**Palpimanidae** er en gruppe (familie) av edderkopper som tilhører undergruppen Entelegynae i gruppen Araneomorphae. 

## Utseende
Små til middelsstore (3–11 mm), avlange, gjerne røde edderkopper. Kroppen er tett kledt med korte hår. De kan kjennes på at det fremre av de fire beinparene ikke brukes som gangbein, men som følere som holdes fram foran kroppen, disse beina er mye kraftigere enn de andre tre parene. Andre edderkopper bruker gjerne pedipalpene til dette, men disse er meget korte hos Palpimanidae. Øynene består av fire nokså store øyne som danner et kvadrat, og ett par bittesmå øyne på hver side. Noen får arter har bare seks øyne. Bakkroppen er langt oval. Beina er forholdsvis korte og spinkle. Hunnene mangler et epigyn (plate over kjønnsåpningen) i likhet med gruppen Haplogynae, men hos Palpimanidae er dette en sekundær karakter: de antas å stamme fra edderkopper som hadde utviklet epigyn (Entelegynae), men dette har siden blitt redusert. Disse edderkoppene har bare ett par små spinnvorter.

## Levevis
Disse artene lever helst i tørre områder der de finnes mellom løvstrø og under steiner. De bygger ikke fangstnett, og ernærer seg trolig i stor grad av andre edderkopper.
## Utbredelse
Familien er utbredt i tropiske, subtropiske og varm-tempererte områder over hele Jorda bortsett fra Australia og Nord-Amerika.

## Systematisk inndeling / europeiske arter

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Palpimanoidea
******** Familie Palpimanidae
********* Underfamilie Chediminae
********** Slekten *[[Badia (edderkopp)|Badia]]* Roewer, 1961 — Senegal
********** Slekten *[[Boagrius]]* Simon, 1893 — Afrika, Sør-Asia
********** Slekten *[[Chedima]]* Simon, 1873 — Marokko
********** Slekten *[[Diaphorocellus]]* Simon, 1893 — Afrika
********** Slekten *[[Hybosida]]* Simon, 1898 — Afrika, Seychellene
********** Slekten *[[Sarascelis]]* Simon, 1887 — Afrika, India, Malaysia
********** Slekten *[[Scelidocteus]]* Simon, 1907 — Afrika
********** Slekten *[[Scelidomachus]]* Pocock, 1899 — Sokotra
********** Slekten *[[Steriphopus]]* Simon, 1887 — Burma, Seychellene, Sri Lanka
********* Underfamilie Otiothopinae Platnick, 1999
********** Slekten *[[Anisaedus]]* Simon, 1893 — Sør-Amerika, Afrika
********** Slekten *[[Fernandezina]]* Birabén, 1951 — Sør-Amerika
********** Slekten *[[Notiothops]]* Platnick, Grismado & Ramírez, 1999 — Chile
********** Slekten *[[Otiothops]]* MacLeay, 1839 — Sør-Amerika, Cuba
********* Underfamilie Palpimaninae Thorell, 1870
********** Slekten *[[Ikuma]]* Lawrence, 1938 — Namibia
********** Slekten *[[Palpimanus]]* Dufour, 1820 — Middelhavsområdet, Afrika, Sør-Amerika, India, Usbekistan. I Europa:
*********** *[[Palpimanus canariensis]]* Kulczynski, 1909
*********** *[[Palpimanus gibbulus]]* Dufour, 1820
*********** *[[Palpimanus orientalis]]* Kulczynski, 1909
*********** *[[Palpimanus punctatus]]* Kritscher, 1996
*********** *[[Palpimanus uncatus]]* Kulczynski, 1909

## Kilder
* Fauna Europaea, utbredelsesdatabase over europeiske dyr 

## Eksterne lenker
* 
* Foto av ''Palpimanus gibbulus''